[image: image1.png]


ŠAKIŲ RAJONO SAVIVALDYBĖS  TARYBA

SPRENDIMAS

DĖL IŠORINĖS REKLAMOS ĮRENGIMO TAISYKLIŲ TVIRTINIMO

2010 m. liepos 29  d. Nr. T-238
Šakiai

       
Rajono savivaldybės taryba, vadovaudamasi Lietuvos Respublikos  Reklamos įstatymo (Žin., 2000, Nr.64-1937) 12 str. 3 d., Ūkio ministro 2000 m. gruodžio 1 d. įsakymu Nr. 405 „Dėl išorinės reklamos įrengimo tipinių taisyklių patvirtinimo“ (Žin., 2000, Nr. 104-3305) ir Vyriausybės atstovo Marijampolės apskrityje 2010 m. liepos 9 d. teikimu Nr.T-14(1.3), nusprendžia:


1. Patvirtinti:


1.1. Išorinės reklamos įrengimo savivaldybės teritorijoje taisykles (pridedama).

1.2. Leidimo įrengti išorinę reklamą formą (pridedama).


1.3. Prašymo išduoti leidimą reklaminio įrenginio, išorinės reklamos ar iškabos įrengimui formą (pridedama).


2. Pripažinti netekusiu galios rajono savivaldybės tarybos 2001 m. birželio 28 d. sprendimą Nr. 117 „Dėl išorinės reklamos įrengimo taisyklių patvirtinimo“. 
Meras                                                                                                  
 Juozas Bertašius

                                  

PATVIRTINTA

                                   

Šakių rajono savivaldybės tarybos 

                                  

2010 m. liepos 29 d. sprendimu Nr. T-238

IŠORINĖS REKLAMOS ĮRENGIMO SAVIVALDYBĖS TERITORIJOJE TIPINĖS TAISYKLĖS

I. BENDROSIOS NUOSTATOS

  
1.  Išorinės  reklamos  įrengimo tipinės taisyklės  (toliau   - Taisyklės) parengtos vadovaujantis Lietuvos Respublikos  64-1937reklamos įstatymu

 HYPERLINK "http://servbuh/Litlex/LL.DLL?Tekstas=1?Id=43864&Zd=&BF=4" \l "P41442_5#P41442_5"  (Žin., 2000, Nr. )ir Lietuvos Respublikos ūkio ministro 2000m. gruodžio 1 d. įsakymu Nr. 405 „ Dėl išorinės reklamos įrengimo tipinių taisyklių patvirtinimo“ (Lietuvos Respublikos ūkio ministro 2005 m. rugpjūčio 8 d. įsakymo Nr. 4-293 redakcija).

  
2.  Šios  Taisyklės  nustato pagrindinius  išorinės   reklamos, susijusios  su  ūkine komercine, finansine ar profesine   veikla, įrengimo reikalavimus.

  
3. Pagrindinės Taisyklėse vartojamos sąvokos:

  
Išorinė reklama – reklama, kurios pateikimo priemonės yra ne patalpose. Šioms pateikimo priemonėms priskiriamos specialios (stendai, skydai, stulpai, vitrinos, iškabos ir pan.) ir pritaikytos (pastatų sienos, stogai, laikinieji statiniai, transporto priemonės, oro balionai ir pan.) reklamos pateikimo priemonės.

  
Iškaba  - prie juridinio asmens ar juridinio asmens   padalinio buveinės pastato pateikta informacija, nurodanti juridinio asmens ar  jo  padalinio  pavadinimą,  arba prie  juridinio  asmens   ar individualia  veikla besiverčiančio fizinio asmens verslo  vietos pateikta informacija, nurodanti juridinio asmens ar  individualia veikla   besiverčiančio   asmens  verslo  pobūdį     (parduotuvė, viešbutis, kirpykla ir pan.). Iškaboje gali būti nurodytas prekių ar  paslaugų  ženklas,  vėliava,  emblema,  individualia   veikla besiverčiančio  asmens  vardas, pavardė,  individualios   veiklos vykdymo  registracijos  pažymos  arba įsigyto  verslo   liudijimo numeris ar kita papildoma informacija (darbo laikas ir pan.).

  
Reklaminis  įrenginys  - speciali išorinės reklamos   pateikimo priemonė (stendas, skydas, stulpas, vitrina ir pan.).

  
Trumpalaikė išorinė reklama - tai vienkartinė trumpalaikė  (iki 1  mėnesio)  įvykio, renginio, akcijos ir pan.  išorinė   reklama (pranešimas,  kvietimas),  pateikiama  specialiai  tam   skirtose vietose.

  
4.  Kitos  Taisyklėse  vartojamos  sąvokos  atitinka   Lietuvos Respublikos reklamos įstatyme apibrėžtas sąvokas.

II. IŠORINĖS REKLAMOS ĮRENGIMO REIKALAVIMAI

  
5.  Išorinei reklamai, įskaitant iškabą ir trumpalaikę  išorinę reklamą   (toliau  -  išorinė  reklama),  įrengti  Šakių  savivaldybės teritorijoje reklaminės veiklos subjektas turi gauti savivaldybės institucijų nustatyta tvarka išduotą leidimą.

  
6.  Negalima  įrengti  išorinės reklamos,  kurioje   pateikiant informaciją  nesilaikoma Lietuvos Respublikos reklamos  įstatymo, kitų  Lietuvos Respublikos įstatymų ir įstatymų lydimųjų   teisės aktų nustatytų reikalavimų, draudimų ar reklamos ribojimo prekėms ar paslaugoms ir veiklai (tabako gaminiai, alkoholiniai  gėrimai, sveikatos priežiūra, klaidinanti reklama ir pan.).

  
7. Draudžiama įrengti išorinę reklamą:

  
7.1.  neturint  žemės,  statinių ar kitų  objektų,  ant   kurių įrengiama išorinė reklama savininko (bendraturčių) ar teisėto  jų naudotojo (naudotojų) raštiško sutikimo;

  
7.2. keliuose,  virš  kelių,  kelių  juostose  ir  apsaugos  zonose, išskyrus  stendus,  eismo  dalyvius  informuojančius  apie  kelio būklę;  gatvėse ir prie jų, jeigu ji gali užstoti technines eismo reguliavimo   priemones,   pabloginti   matomumą,   akinti  eismo dalyvius,  kelti  pavojų  eismo  dalyviams.  Taip  pat draudžiama naudoti reklamą, imituojančią kelio ženklus ir (arba) naudojančią kelio ženklų simboliką;

  
7.3. ant skulptūrų ir paminklų;

  
7.4. saugomose  teritorijose  raštiškai  nesuderinus jos įrengimo su saugomos  teritorijos  direkcija  arba  regiono aplinkos apsaugos departamentu,  kai saugomoje teritorijoje nėra įsteigtos saugomos teritorijos direkcijos, kultūros   paveldo   objektuose,   jų teritorijose  ir  apsaugos  zonose -   už  kultūros paveldo   objekto   apsaugą   atsakingos   institucijos  raštiško

sutikimo.

   
7.5 neturint savivaldybės institucijų nustatyta tvarka išduoto leidimo.

  
8.  Kultūros  paveldo objektuose, jų teritorijose ir   apsaugos zonose išorinė reklama įrengiama tik Lietuvos Respublikos nekilnojamojo kultūros paveldo apsaugos įstatymo nustatytais atvejais, gavus už kultūros paveldą atsakingos institucijos sutikimą. Saugomose teritorijose- suderinus su saugomos teritorijos direkcija arba regiono Aplinkos apsaugos departamentu, kai saugomoje teritorijoje nėra įsteigtos saugomos teritorijos direkcijos.

  
9.  Trumpalaikė  išorinė  reklama  pateikiama  specialiai   tam įrengtose  vietose. Išskirtiniais atvejais (masiniai   renginiai, šventės ir pan.) trumpalaikę išorinę reklamą galima pateikti  tik tam tikslui savivaldybės institucijų nustatytose vietose.

  
10. Jei trumpalaikė išorinė reklama įrengiama ant stulpų,  lynų ar  kitokių  konstrukcijų,  esančių virš gatvių,  būtinas   šiuos objektus eksploatuojančių organizacijų raštiškas sutikimas.

 
11. Reklaminis įrenginys turi būti projektuojamas ir įrengiamas vadovaujantis Lietuvos Respublikos statybos įstatymo (Žin., 1996, Nr.  32-788; 2001, Nr. 101-3597) ir kitų projektavimą ir  statybą reglamentuojančių  teisės aktų nuostatomis. Reklaminis  įrenginys turi būti saugus ir nekenkti aplinkai.

  
12. Reklamos įrenginys – kilnojamasis skydelis Šakių savivaldybės teritorijoje negali būti didesnis kaip 1.0 kv.m. ploto (dvipusis- 2 kv.m.)

  
13.  Už leidimo įrengti išorinę reklamą išdavimą imama  vietinė rinkliava  Lietuvos Respublikos rinkliavų įstatymo (Žin.,   2000, Nr. 52-1484) tarybos sprendimu patvirtintų Vietinės rinkliavos už leidimo įrengti išorinę reklamą nuostatų nustatyta tvarka.

  
14.  Reklaminės  veiklos  subjektas,  norintis  gauti   leidimą įrengti  išorinę  reklamą,  Savivaldybės  administracijai    turi pateikti:

  
14.1.   paraišką  su  dokumentais,  patvirtinančiais     žemės, statinių, įrenginių ar kitų objektų, ant kurių įrengiama  išorinė reklama,  savininko  (bendraturčių)  ar  teisėto  jų    naudotojo

(naudotojų)  sutikimą, išskyrus atvejus, kai reklaminės   veiklos subjektas pats yra šių objektų savininkas ar teisėtas  naudotojas arba šie objektai priklauso savivaldybei nuosavybės teise ar  yra

valdomi  patikėjimo  teise. Jeigu išorinė reklama įrengiama   ant daugiabučio  gyvenamojo  namo  -  daugiabučio  gyvenamojo    namo savininkų  bendrijos  susirinkimo  (valdybos)  arba  (jeigu    ši

bendrija  neįsteigta)  gyvenamojo  namo  patalpų  savininkų    ir neprivatizuotų butų nuomininkų daugumos sutikimą;

  
14.2. išorinės reklamos įrengimo projektą ir jo kopiją;

  
14.3.  nuosavybės  teisę patvirtinančio dokumento   patvirtintą kopiją,  kai  reklaminės veiklos subjektas yra žemės,   statinių, įrenginių  ar kitų objektų, ant kurių įrengiama išorinė  reklama, savininkas;

  
14.4.   juridinio   asmens   registravimo   pažymėjimo     arba individualios veiklos vykdymo registracijos pažymos, arba  verslo liudijimo patvirtintą kopiją.

III. LEIDIMO ĮRENGTI IŠORINĘ REKLAMĄ IŠDAVIMO TVARKA

  
15. Leidime įrengti išorinę reklamą nurodomas leidimo  turėtojo pavadinimas,  teisinė  forma, kodas, buveinė, išorinės   reklamos įrengimo  vieta, leidimo galiojimo terminas.  Leidimą išduoda savivaldybės administracijos Architektūros ir urbanistikos skyrius per 10 darbo dienų nuo prašymo pateikimo ir jį pasirašo skyriaus vedėjas. Jeigu leidimas neišduodamas, per 3 darbo dienas pateikiamas atsakymas raštu, kuriame nurodoma priežastis.

  
16.   Leidimas   įrengti  išorinę  reklamą   išduodamas     tik savivaldybės tarybos nustatyta tvarka  suderinus   išorinės reklamos įrengimo projektą su;

  
16.1. savivaldybės kalbos tvarkytoju ( derina išorinės reklamos kalbos taisyklingumą).

  
16.2. kultūros paveldo departamento Marijampolės teritoriniu padaliniu ( kai išorinė reklama projektuojama kultūros paveldo teritorijoje).

  
16.3.inžinerinius tinklus eksploatuojančia įmone, (jeigu reklaminis įrenginys statomas inžinerinių tinklų apsaugos zonoje).

  
16.4. Panemunių regioninio parko direkcija arba Aplinkos apsaugos departamento Marijampolės teritoriniu padaliniu ( kai išorinė reklama įrengiama saugomoje teritorijoje).

  
16.5. seniūnijų seniūnais.

 
16.6.reklaminės veiklos subjektui sumokėjus vietinės rinkliavos mokestį (kai  rinkliava numatyta Tarybos sprendimu patvirtintų Vietinės rinkliavos už leidimo įrengti išorinę  reklamą Savivaldybės teritorijoje išdavimą nustatyta tvarka) ir įmoką patvirtinantį dokumentą pateikus savivaldybės administracijai.  

  
17.  Leidimo  įrengti  išorinę reklamą  galiojimas  gali   būti sustabdytas,   panaikintas, jeigu yra bent viena iš šių sąlygų;

  
17.1. iš statinio, ant kurio įrengta iškaba, išsikelia reklamos davėjas ar jo padalinys.

  
17.2. reklamos davėjas praranda statinio, ant kurio įrengta iškaba, savininko ar teisėto naudotojo teises, o naujasis savininkas ar teisėtas naudotojas nesutinka, kad kabėtų iškaba.

  
18.  Pasibaigus  leidimo  įrengti  išorinę  reklamą   galiojimo terminui  ir jo nepratęsus ar panaikinus leidimą įrengti  išorinę reklamą,  reklaminės  veiklos  subjektas  privalo per 10 darbo dienų išardyti reklaminį  įrenginį   ar nukabinti reklamą ir sutvarkyti aplinką.

  
19. Įrengta reklama turi atitikti Savivaldybės patikrintą ir patvirtintą reklamos projektą.

  
20. Už reklamos estetinę išvaizdą , konstrukcijų atnaujinimą atsako reklamos skleidėjas.

  
21. Reklama, įrengta be leidimo (pasibaigus terminui), gali būti nuimta, nugriauta ar išmontuota neatlyginant nuostolių jos savininkui arba įrengusių asmenų lėšomis.

IV. REKLAMOS PROJEKTO SUDĖTIS

  
22. Reklamos projekto sudėtinės dalys:

  
22.1. situacijos schema

  
22.2. objekto, ant kurio įrengiama reklama, nuotrauka ar projektas,   ( kai objektas nepastatytas ar neįrengtas)

  
22.3. reklamos grafinis sprendimas (įskaitant vizualizacijas ir fotomontažus).

  
22.4. tikslus reklamos plotas

 
22.5. taisyklių 13 p. nurodytus dokumentus.

V. BAIGIAMOSIOS NUOSTATOS

  
23.Reklama,  įrengta  pažeidžiant  taisyklių 7.2 punkte nustatytus reikalavimus,  turi  būti  nuimta, nugriauta ar išmontuota teisės aktų nustatyta tvarka.

  
24.  Savivaldybės    teritorijoje    išorinės    reklamos   įrengimo reikalavimų   laikymosi   kontrolę   pagal  kompetenciją  atlieka savivaldybės administracijos Architektūros ir urbanistikos skyrius,    Kultūros    paveldo departamentas  prie  Kultūros  ministerijos, saugomos teritorijos direkcija  arba  regiono  aplinkos  apsaugos  departamentas,  kai saugomoje   teritorijoje   nėra  įsteigtos  saugomos  teritorijos direkcijos.

  
25.  Reklaminės   veiklos   subjektai,   pažeidę  išorinės  reklamos

įrengimo reikalavimus, atsako teisės aktų nustatyta tvarka.



                                                                            Išorinės reklamos įrengimo

                                                                            Šakių savivaldybės teritorijoje

                                                                             taisyklių  1 priedas

ŠAKIŲ RAJONO SAVIVALDYBĖS ADMINISTRACIJOS

ARCHITEKTŪROS IR URBANISTIKOS SKYRIUS

LEIDIMAS
ĮRENGTI IŠORINĘ REKLAMĄ Nr.


Išduotas         ........... m. ............................... mėn. ..... d.

Galioja iki     ............m. ................................ mėn. ...... d.

Leidimo turėtojas

Įmonės ( fizinio asmens) pavadinimas

Įmonės ( asmens) kodas

Buveinė (gyvenamoji vieta)

Įšorinės reklamos įrengimo vieta

Išorinės reklamos forma

Kontaktiniai duomenys

Skyriaus vedėja

V.

  Išorinės reklamos įrengimo

                                                      

  Šakių savivaldybės teritorijoje

                                                                                 taisyklių  2 priedas

...........................................................                                                     P R A Š Y M A S

Vardas, pavardė, a.k.

                                                                                                             Išduoti leidimą reklaminio įrenginio,

.......................................................................                                     išorinės reklamos, iškabos įrengimui                                                                                                                                                                                                                                           

Įmonės  pavadinimas, kodas

......................................................................                                       ............ m. .......................mėn. ....... d. 

Adresas, tel. Nr. 


Prašau leisti įrengti ................. kv.m. .........................................................................

                                                             reklam. plotas                                pavadinimas

..........................................................................................................................................................................................,  kadastrinis Nr. ................................................,registracijos data ..................................................... 

ant ....................................................................................................................................................

                                     savininko v. pavardę ( įmonės pavadinimas, kodas)

nuosavybe turimo pastato, esančio ..................................................................................................

...........................................................................................................................................................

unikalus pastato Nr. ......................................................, registracijos data .....................................

Pateikiu šiuos dokumentus:

Reklaminio ploto nuomos sutartį

Žemės sklypo teisinės registracijos pažymėjimą

Pastato teisinės registracijos pažymėjimą

Projektą (2 egz.), suderintą su:

seniūnijos seniūnu

kalbos tvarkytoju

saugomų teritorijų tarnyba

kultūros paveldo tarnyba

inžinerinius tinklus eksploatuojančiomis tarnybomis 

kelių policija

Reikalingi daugiabučio namo gyventojų, bendrasavininkių, įmonių leidimai ir kiti privalomieji dokumentai yra projekto sudėtyje.

Pareiškėjas  ......................................................................................................................................

                                                  v. pavardė, a.k.







D:\Dokumentai\2010\sprendimai\0729\7sp16.doc

